
_START_ARTICLE_
Københavns Bachkor
_START_PARAGRAPH_
Københavns Bachkor er et københavnsk amatørkor som har det erklærede formål at gøre det københavnske koncertpublikum bekendt med Johann Sebastian Bachs vokalmusik – i særdeleshed hans kantater for soli, kor og orkester._NEWLINE_Københavns Bachkor blev stiftet i 1972. Jan Scheerer er dirigent for koret.
_START_SECTION_
Repertoire
_START_PARAGRAPH_
Københavns Bachkor har opført omkring 30 af Bachs kantater samt de større værker Johannespassionen, Juleoratoriet og Messe i h-mol. Ud over Bach synger koret større og mindre værker af mange andre klassiske komponister fra renæssance til nutid, fx Puccinis Messa di Gloria, Mozarts Requiem, Ramirez' Misa Criolla, Bruckners messe i f-mol og Händels Messias.